Voordat 'n persoon om 'n bestuurslisensie aansoek kan doen, moet hy of sy in besit van 'n leerlinglisensie wees. 'n Mens kan 'n leerlinglisensie vir 'n motorfiets groter as 125 cc, 'n motor, minibus, klein goederevoertuig of 'n groter voertuig kry indien u ouer as 17 jaar is. Vir 'n leerlinglisensie vir 'n motorfiets van 50 cc tot 125 cc moet 'n mens 16 jaar of ouer wees. Nadat iemand 'n leerlinglisensie bekom het, kan hy of sy die tipe voertuig waarvoor die leerlinglisensie geldig is, bestuur. 'n Gelisensieerde bestuurder moet die persoon egter te alle tye vergesel (behalwe op 'n motorfiets). 'n Leerlingbestuurder mag nie 'n ander persoon op 'n motorfiets vervoer nie.
Om aansoek te doen om 'n leerlinglisensie, moet die persoon vorm LL1 by die plaaslike toetssentrum invul en twee identiese swart-wit- foto's indien, 'n identiteitsdokument toon en die vereiste bedrag betaal. Die persoon moet ouer as 17 jaar wees.
Voordat die leerlinglisensie uitgereik word, moet die persoon die leerlinglisensietoets wat sy of haar kennis van die padreëls, die padverkeerstekens en die kontroles van 'n motorvoertuig toets, slaag en ook 'n oogtoets ondergaan.
Studiemateriaal om te help met voorbereiding vir die leerlinglisensietoets is by boekwinkels beskikbaar.
n Leerlinglisensie is vir 18 maande geldig.
R60 om 'n afspraak vir 'n leerlinglisensietoets te maak en R30 vir die leerlinglisensie indien die toets geslaag word.
Onbekende staatstaal of akroniem Kyk in die WOORDELYS?